REPUBLIKA HRVATSKA

SPLITSKO-DALMATINSKA ŽUPANIJA

DJEČJI VRTIĆ „GRADAC“

OIB: 31046492174

MB: 01272152

**BILJEŠKE UZ FINANCIJSKI IZVJEŠTAJ**

**Za razdoblje od 01.01. do 31.12.2023.**

*Sukladno člancima 16. i 18. Pravilnika o financijskijskom izvještavanju u proračunskom računovodstvu („Narodne novine“ broj 37/22);*

1. ***BILJEŠKE UZ BILANCU – OBRAZAC BIL***

***Nefinancijska imovina***

*U 2023. godini Dječji vrtić Gradac nije imao povećanje dugotrajne imovine. Ispravljena vrijednost proizvedene dugotrajne imovine iznosi 25.913,74 €, od čega je u tekućoj godini amortizirano 667,98 €. Stoga se može zaključiti da je sadašnja vrijednost proizvedene dugotrajne imovine 1.317,64 €.*

*Sitnog inventara je nabavljeno u vrijednosti od 497,71 €.*

*Vrijednost nefinancijske imovine je smanjena za 39,7 % budući da nije bilo nabave dugotrajne imovine.*

***Financijska imovina***

*Obuhvaća potraživanja za prihode iz proračuna i potraživanja od roditelja za uslugu korištenja vrtića. Stanje na žiro računu na dan 31.12.2023. iznosi 0,00 kn radi uvođenja riznice. Potraživanja za prihode iz nadležnog proračuna iznose 1.624,98 €. Potraživanja od roditelja na dan 31.12.2023. iznose 2.611,38 € od kojih nedospjela iznose 1.677,01 € jer je na dan 31.12.2023. nastalo i dodatno zaduženje za mjesec prosinac čije potraživanje dospijeva u siječnju 2024. godine. U tekućoj godini je proveden ispravak vrijednosti potraživanja, koji je za kašnjenje od 1 do 3 godine iznosio 49,32 € i za kašnjenje preko 3 godine 318,15 € što ukupno iznosi 367,47 €. S prethodnim godinama ukupan ispravak vrijednosti potraživanja iznosi 891,78 €.*

*Novac u blagajni na dan 31.12.2023. iznosi 0,00 kn.*

***Obveze***

*Nepodmirene obveze na dan 31.12.2023. iznose 19.144,64 €. Obveze obuhvaćaju obveze za plaće zaposlenih u ukupnom iznosu od 15.652,02 €, te materijalne rashode (ugovore o djelu, naknade za prijevoz zaposlenih i obveze prema dobavljačima) u iznosu od 3.492,62*

*Stanje obveza 31.12.2023. je manje za 18,1 % u odnosu na prethodnu godinu jer je nadležni proračun odobrio plaćanje većine računa do kraja prosinca.*

***Vlastiti izvori***

*Obuhvaćaju vlastite izvore iz proračuna, obračunate prihode i rashode poslovanja te rezultat poslovanja. U 2023. godini Dječji vrtić Gradac je ostvario višak prihoda poslovanja u iznosu 1.799,99 €. Stoga, manjak prihoda poslovanja koji se nije uspio podmiriti u prethodnoj godini te se prenio u tekuću godinu ne iznosi više 9.756,76 € već 7.956,77 €.* *Manjak od nefinancijske imovine iz prethodnih razdoblja iznosi 9.562,89 € i on je ostao nepromijenjen.*

*Dječji vrtić „Gradac“ u 2023. godini nije imao poslovne događaje i transakcije vezane za tablice: o jamstvima, danih zajmova i primljenih otplata, primljenih zajmova i otplata, primljenih kredita i financijskih najmova i dospjelih kamata na zajmove i dugoročnih depozita.*

1. ***BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA – OBRAZAC PR-RAS***

***6*** *Prihodi poslovanja iznose 269.676,64 € što je više za 36,1% u odnosu na isto razdoblje u prethodnoj godini. Razlog povećavanja prihoda u tekućoj godini odnosi se najvećim dijelom na povećanje sredstava iz nadležnog proračuna za 41,30 %.*

***636*** *Pomoći iz inozemstva i subjetaka općeg proračuna su ostvarene u iznosu od 201,60 € a navedeno se odnosi na sredstva koja je Dječji vrtić dobio od Ministarstva znanosti i obrazovanja za predškolce. Iznos je manji za 67,20 % u odnosu na prethodnu godinu jer je manji broj predškolaca.*

***652*** *Prihodi po posebnim propisima su ostvareni u iznosu od 17.017,14 € što je više za 1,9% u odnosu na prethodnu godinu, a isto se odnosi na prihode od naplate korištenja usluga vrtića.*

***671*** *Prihodi iz nadležnog proračuna su ostvareni u iznosu od 252.457,90 € što je više za 41,30% u odnosu na isto razdoblje prethodne godine budući da je bilo potrebno više sredstava za pokriće povećanja plaća i materijalnih rashoda kod kojih su cijene rasle.*

***3*** *Rashodi poslovanja iznose 267.876,65 € što je više za 31% u odnosu na isto razdoblje prethodne godine. Najveći razlog povećavanja rashoda je povećanje cijena usluga i roba zbog cjelokupne situacije na tržištu.*

***31*** *Rashodi za zaposlene iznose 191.428,35 €, povećanje za 38,7% je iz razloga jer je povećana osnovica za izračun plaće kao i iznos božićnica.*

***32*** *Materijalni rashodi su veći za 15% u odnosu na prethodnu godinu i to:*

***321*** *Naknade troškova zaposlenima iznose 11.142.32 € povećanje iz razloga povećanja cijena autobusnih karata.*

***322*** *Rashodi za materijal i energiju su ostvareni u iznosu od 32.246,53 €, što obuhvaća uredski materijal, materijal i sirovine (namirnice) te sitan inventar. Veći su za 22,1 % zbog poskupljenja cijena na tržištu.*

***323*** *Rashodi za usluge su ostvareni u iznosu od 32.504,53 €, a odnosi se na usluge telefona, pošte, promidđbe i informiranja, zdravstvene usluge, intelektualne usluge, računalne usluge. Razlika u odnosu na prethodnu godinu je samo 1,4 %.*

***329*** *Ostali nespomenuti rashodi poslovanja iznose 554,92 € te su veći za 9,2% u odnosu na isto razdoblje prethodne godine. Iznos premija osiguranja je veći jer su cijene skuplje, iznos ostalih nespomenutih rashoda poslovanje je veći za 141% jer su djeca imala izlet u kino. Dok su pristojne i naknade manje za 60,7% jer nije bilo troškova javnog bilježnika kao u prethodnoj godini.*

***4*** *Rashodi za nabavu nefinancijske imovine - nije ih bilo u 2023.godini*

*Preneseni manjak prihoda od nefinancijske imovine iznosi 9.562,89 € i preneseni manjak prihoda poslovanja iznosi 9.756,76 €, što predstavlja ukupni preneseni manjak prihoda u iznosu od 19.319,65 €.*

*Ukupni prihodi iznose 269.676,64 €, ukupni rashodi iznose 267.876,65 €, što daje višak prihoda poslovanja u iznosu od 1.799,99 €. Ukupan manjak prihoda i primitaka za pokriće u sljedećem razdoblju iznosi 17.519,66 €, dakle smanjen je za 9,3% u odnosu na prethodnu godinu.*

1. ***BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI – OBRAZAC RAS-FUNKCIJSKI***

*Predškolsko obrazovanje obuhvaća sve rashode poslovanja Dječjeg vrtića Gradac ostvarene u 2023. godini i iznose 267.876,65 €. U vrtiću su svi troškovi vezani uz jednu funkciju, odnosno funkciju predškolskog obrazovanja, stoga su tako i razvrstani.*

1. ***BILJEŠKE UZ IZVJEŠTAJ O OBVEZAMA – OBRAZAC OBVEZE***

*Stanje obveza na kraju izvještajnog razdoblja iznosi 19.144,64 €.*

*Odnose se na dospjele i nedospjele obveze prema dobavljačima te obveze za zaposlene.*

*Stanje dospjelih obveza iznosi 572,32 € i odnosi se na obveze za materijalne rashode prekoračenje 61 do 180 dana 572,32 €.*

*Stanje nedospjelih obveza iznosi 18.572,32 € i to obveze za zaposlene u iznosu od 15.652,02 €, materijalni rashodi koji se odnose na obveze prema dobavljačima u iznosu od 1.438,63 €, te materijalni rashodi koji se odnose na naknadu za prijevoz i ugovore o djelu u iznosu od 1.481,67 €.*

1. ***BILJEŠKE UZ P-VRIO***

*Dječji vrtić „Gradac“ u 2023. godini nije imao promjena u obujmu i vrijednosti imovine.*

*V.D. Ravnateljica
 Maja Radelić*